== Den politiske sanger ==
I Per Dichs barndomshjem kom en del af datidens flygtninge, hvilket tidligt vakte hans politiske interesse. Til ungdomsbladet ''[[Vi Unge]]'' fortalte han i [[juni]] [[1966]]: ''"Hjemme sang og spillede mine forældre for de flygtninge, vi havde boende, og det blev hurtigt lettere for mig at synge det, jeg ville have frem end at sige det"'', og han fortsatte: ''"Jeg vil lære folk at sætte spørgsmålstegn bag al ting"''. <ref>[http://www.steppeulvene.com/index.per_dich.html Steppeulvene: Per Dich]</ref>
Fra 1955 til ca. 1958 var Per Dich vikar i folkeskolen. Han underviste som vikar i det der dengang hed "mellemskolen" på Bryggervangens Skole (Østerbro ved siden af Kildevældsparken).
Fra dannelsen af [[Socialistisk Folkeparti]] i [[1959]] var Per Dich journalist ved [[SF-bladet]], og han var i en periode ved [[Minavisen]], der senere fortsatte som [[Socialistisk Dagblad]]. Per Dich var medlem af [[folketinget]] fra [[1971]] til [[1973]] for Socialistisk Folkeparti, hvor han i egenskab af partiets politiske ordfører i [[1972]] var en stærk fortaler for indførslen af [[Provokeret abort|fri abort]], og fremførte op til vedtagelsen af lovforlaget at: ''"Enhver kan fortsat handle efter sine egne moralske og etiske normer, men lovforslaget tilsigter at give kvinden frihed til at træffe den beslutning og frihed til at tage dette ansvar"''. <ref>[http://www.folketinget.dk/Samling/20021/salen/L159_BEH1_88_3_(NB).htm Folketinget: Forslag til lov om ændring af lov om svangerskabsafbrydelse.]</ref>
Personbillede_savnes Litteratur Journalistik